Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 646/11/8803	Košice II, 6.8.2014
EEČ : 2-64-424-2014

U Z N E S E N I E

Trestná vec:	obvinená XXXXX  
Prečin:	prečin krádeže podľa § 212 ods.2 písm. e/ Trestného zákona

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 25.1.2012, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	V trestnej veci vedenej proti obvinenej XXXXX pre prečin krádeže podľa § 212 ods.2 písm. e/ Trestného zákona na tom skutkovom základe, že

- v Košiciach - Šaci na ul. XXXXX v byte č. 22 na 2. poschodí v dobe od  02.06.2011 do 08.08.2011 neoprávnene odoberala elektrinu tak, že v elektromerovom rozvádzači boli odpojené vodiče do elektromera a následne bol pripojený vodič AY 4mm vedúci na poistku mimo určeného meradla priamo do bytu obvinenej, čím takto bola oživená elektroinštalácia uvedeného bytu mimo určeného meradla a bez riadne uzatvorenej zmluvy na odber elektrickej energie, čím spoločnosti XXXXX, XXXXX spôsobila škodu vo výške 370,-€.

Uznesením prokurátora Okresnej prokuratúry XXXXX XXXXX zo dňa 25.1.2012, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
XXXXX
Odôvodnenie:
Uznesením  prokurátora   Okresnej   prokuratúry  XXXXX  XXXXX sp. zn. XXXXX zo dňa 25.01.2012, právoplatným dňa 10.02.2012 bolo podľa § 216 ods.1 písm.a,b,c/ Tr. poriadku podmienečne zastavené trestné stíhanie vedené proti obvinenej XXXXX pre prečin krádeže podľa § 212  ods.2 písm. e/ Trestného zákona, ako je uvedené vo výrokovej časti  tohoto uznesenia.

Obvinenej XXXXX bola súčasne určená skúšobná doba podmienečného zastavenia trestného stíhania v trvaní 24 (dvadsať štyri) mesiacov, ktorá začala plynúť právoplatnosťou predmetného rozhodnutia, t.j. dňa 10.02.2012.

Podľa § 217 ods.1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

Zo správ zadovážených k osobe obvinenej som zistil, že obvinená XXXXX  nebola v skúšobnej dobe podmienečného zastavenia trestného stíhania súdne trestaná,  ani v mieste bydliska prejednávaná za priestupok a taktiež nebola prejednávaná Okresným dopravným inšpektorátom za priestupok. Zo správy XXXXX zo dňa 14.07.2014  je zrejmé, že obvinená ku dňu 20.01.2014 uhradila celú škodu vo výške 370,-€. Jej hodnotenie z miesta trvalého bydliska je všeobecné.

Vyhodnotením všetkých vyššie uvedených správ získaných k osobe obvinenej  som dospel k záveru, že obvinená XXXXX splnila podmienky uvedené v § 217 ods.1 Trestného poriadku na rozhodnutie o jej osvedčení sa počas skúšobnej doby podmienečného zastavenia trestného stíhania.

Z toho dôvodu som rozhodol tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor